recursal/SuperWikiNEXT-32B huggingface dataset:
Ο **Άλρεντ της Νορθουμβρίας**, βασιλιάς της Νορθουμβρίας (765 - 774) έγινε βασιλιάς της Νορθουμβρίας χάρη στον γάμο του με την Όσφιγκου κόρη του Oσούλφ της Νορθουμβρίας και εγγονή του Έαντμπερτ της Νορθουμβρίας. Ένα γενεαλογικό δέντρο τον παρουσιάζει σαν απόγονο του Ίδα της Βερνικίας μέσω του γιου του Έαντρικ.
Ο Έθελβαλντ Μόλλ της Νορθουμβρίας εκθρονίστηκε (765) και τον διαδέχτηκε ο Άλρεντ, λίγα είναι γνωστά για το διάστημα της βασιλείας του το Αγγλοσαξωνικό χρονικό αναφέρει ότι εκθρονίστηκε και εξορίστηκε. Ο Συμεών του Νταρχάμ αναφέρει ότι δραπέτευσε για το βασίλειο των Πίκτων και έγινε δεκτός από τον βασιλιά τους Κινιόντ.
Ο Φράνκ Στέντον τονίζει τις συνδέσεις του Άλρεντ με τις Αγγλικές ηπειρωτικές αποστολές, η αποστολή του Αγίου Γουίλχαντ που είχε σαν αποτέλεσμα την ίδρυση της αρχιεπισκοπής της Βρέμης έγινε ύστερα από θρησκευτική σύνοδο η οποία συνεκλήθη με πρωτοβουλία του Άλρεντ. Έχει διασωθεί επίσης ένα γράμμα από τον Άλρεντ στον Άγιο Λάλλ αρχιεπίσκοπο του Μάιντς ο οποίος ήταν γηγενής από το Ουέσσεξ.
Τον Άλρεντ διαδέχθηκε ο Έθελρεντ Α΄ της Νορθουμβρίας γιος του Έθελβαλντ Μόλλ, ο γιος του Οσρέντ Β΄ της Νορθουμβρίας έγινε αργότερα βασιλιάς ενώ ένας δεύτερος γιος του ο Άλκμουντ του Ντέρμπι δολοφονήθηκε κατά την διάρκεια της βασιλείας του Ίρντγουλφ της Νορθουμβρίας και ανακηρύχτηκε Άγιος.

Παραπομπές
----------

1. ↑  p15033.htm#i150321. Ανακτήθηκε στις 7  Αυγούστου 2020.
2. ↑  Darryl Roger Lundy: (Αγγλικά) *The Peerage*.

Πηγές
-----

* Anderson, Alan Orr, Scottish Annals from English Chroniclers A.D. 500 to 1286. David Nutt, London, 1908.
* Higham, N.J. The Kingdom of Northumbria AD 350-1100. Stroud: Sutton, 1993.
* Kirby, D.P. The Earliest English Kings. London: Unwin, 1991.
* Marsden, J. Northanhymbre Saga: The History of the Anglo-Saxon Kings of Northumbria. London: Cathie, 1992.
* Stenton, Sir Frank M. Anglo-Saxon England. Oxford: Oxford UP, 1971 (3rd edn.)
* Yorke, Barbara, Kings and Kingdoms of early Anglo-Saxon England. London: Seaby, 1990.

Εξωτερικοί σύνδεσμοι
--------------------

* Άλρεντ

|  |
| --- |
| Άλρεντ της Νορθουμβρίας **Οίκος της Βερνικίας** |
| Βασιλικοί τίτλοι |
| ΠροκάτοχοςΈθελβαλντ Μόλλ | **Βασιλιάς της Νορθουμβρίας**765 - 774 | ΔιάδοχοςΈθελρεντ Α΄ |
Η **Ωκεανοπλοΐα** ή **Ποντοπλοΐα** ή **Αγωνιστική ιστιοπλοΐα** αποτελεί ειδική κατηγορία πλόων, δηλαδή της ναυσιπλοΐας που επιχειρείται σε μεγάλες θαλάσσιες εκτάσεις και κυρίως στους ωκεανούς, εξ ου και το όνομα της κατηγορίας αυτής. 

Η Ωκεανοπλοΐα, με δεδομένο ότι επιχειρείται πολύ μακριά των ακτών, ως επιστήμη είναι ανώτερη της ακτοπλοΐας. Απαιτούνται ιδιαίτερες γνώσεις σφαιρικής τριγωνομετρίας, αστρονομικών παρατηρήσεων, ραδιοναυτιλίας, ναυτικής μετεωρολογίας κ.λπ. καθώς και απαραίτητες γνώσεις χειρισμού ειδικών οργάνων και συσκευών, η πλήρης γνώση των οποίων και διασφαλίζει την ακρίβεια των επιχειρούμενων πλόων καθώς και την ακριβή κάθε φορά θέση (στίγμα) του πλοίου στους ωκεανούς.

Βέβαια σήμερα με την αλματώδη εξέλιξη των ναυτιλιακών οργάνων η ωκεανοπλοΐα καθίσταται σχετικά πολύ εύκολη πλην όμως οι γνώσεις περί αυτής καθίστανται εξ ίσου αναγκαίες και απαραίτητες τουλάχιστον στην επαλήθευση των ενδείξεων των οργάνων αυτών ή στην αντιμετώπιση τυχόν βλάβης αυτών, χωρίς απαραίτητα και να διακόπτεται ο πλους.

* Τα πλοία που επιχειρούν ωκεανοπλοΐα χαρακτηρίζονται γενικά από τον αγγλικό όρο «ωκεάνια», πλην όμως καθιερώθηκε τα μεν επιβατηγά να ονομάζονται κατ΄ ευφημισμό «υπερωκεάνεια», τα δε άλλα φορτηγά εμπορικά πλοία «ποντοπόρα».
**Gradiva** είναι το όνομα περίφημου ρωμαϊκού ανάγλυφου της Ελληνιστικής εποχής. Φιλοξενείται στο Μουσείο Κιαραμόντι στη Ρώμη.

Περιγραφή
---------

Το μαρμάρινο ανάγλυφο παριστάνει μια νεαρή γυναίκα από αριστερά, καθώς βαδίζει. Η ηλικία της ίσως να μην αγγίζει τα είκοσι. Φοράει μαντήλι στο κεφάλι και ανασηκώνει τον μανδύα με τα δυο της χέρια, για να έχει ελεύθερο βάδισμα. Είναι ψηλή και λεπτή, με κυματιστή κόμη. Το πρόσωπο είναι μάλλον γλυκό, αλλά και χωρίς ιδιαίτερα εντυπωσιακά χαρακτηριστικά. Η παρουσία της παρθένου δεν εντυπωσιάζει με την σωματική της γοητεία, αλλά με την χάρη και την ελαφρότητα του βαδίσματός της. Ακουμπάει την αριστερή πατούσα βηματίζοντας μπροστά, ενώ τα δάχτυλα του δεξιού ποδιού δεν έχουν ακόμα αφήσει το έδαφος, και μοιάζει να αιωρείται. Η κεφαλή είναι ριγμένη με ελαφρά κλίση προς τα μπροστά.

Επιρροή στη λογοτεχνία και τις επιστήμες
----------------------------------------

Το ανάγλυφο ενέπνευσε τον Γερμανό συγγραφέα Βίλχελμ Γιένζεν στο μυθιστόρημά του *Gradiva: Ein pompejanisches Phantasiestück*. Ο Σίγκμουντ Φρόυντ το 1907 αγόρασε από το Βατικανό ένα αντίγραφο του ανάγλυφου για να αναλύσει το μυθιστόρημα στην εργασία του *Der Wahn und die Träume in Jensens „Gradiva"*. Ο Σαλβαντόρ Νταλί αποκαλούσε υποκοριστικά την γυναίκα του *Gradiva*, ενώ με τον τίτλο αυτό ζωγράφισε αρκετούς πίνακες, π.χ. *Gradiva retrouve les ruines anthropomorphes – Fantaisie rétrospectif*. Επίσης διάφοροι άλλοι σουρεαλιστές ζωγράφοι χρησιμοποίησαν το όνομα αυτό για τα έργα τους, π.χ. ο André Masson στο έργο του *Gradiva (Metamorphosis of Gradiva)*. Ο Αντρέ Μπρετόν ονόμασε έτσι την πινακοθήκη του στο Παρίσι. Ο Τζιόρτζιο Αλμπερτάτσι σκηνοθέτησε το κινηματογραφικό έργο *Gradiva*, ενώ ο Γάλλος συγγραφέας Michel Leiris κυκλοφόρησε με τον τίτλο αυτό ένα καλλιτεχνικό περιοδικό.

Πηγές
-----

* Wilhelm Jensen: *Gradiva. Ein pompejanisches Phantasiestück*. Reissner, Dresden und Leipzig 1903 (online).
* Wilhelm Jensen-Sigmund Freud, *Γκραντίβα-Το παραλήρημα και τα όνειρα στην Γκραντίβα*, μτφρ. Μαρία Αγγελίδου-Πάνος Αλούπης, εκδ. Άγρα, Αθήνα 2008 [1994], ISBN: 978-960-325-109-5.

Εξωτερικοί σύνδεσμοι
--------------------

* Gradiva im Freud-Museum, London
* Wilhelm Jensen: Gradiva
Το **Άλτμυνστερ** (γερμ. *Altmünster*, κεντρ. βαυαρ. *Oidmünsta*), γνωστό και ως **Άλτμύνστερ αμ Τράουνζεε** (*Altmünster am Traunsee*), είναι μικρή πόλη στο ομόσπονδο κρατίδιο Άνω Αυστρία της Αυστρίας, με πληθυσμό 9.785 κατοίκους στην απογραφή του 2016. Είναι κτισμένη στη δυτική όχθη της λίμνης Τράουνζεε, σε μέσο υψόμετρο 442 μέτρα πάνω από την επιφάνεια της θάλασσας, νότια και δίπλα στη μεγαλύτερη πόλη Γκμούντεν. Η οικονομία του Άλτμυνστερ βασίζεται κυρίως στον τουρισμό, ενώ υπάρχει και ελαφρά βιομηχανία.

Η έκταση του δήμου του Άλτμυνστερ είναι 78,93 τετραγωνικά χιλιόμετρα. Ο πληθυσμός του παρουσιάζει μια σχεδόν σταθερή αύξηση από το 1880 (οπότε ήταν 4.683 κάτοικοι) μέχρι σήμερα. Το Άλτμυνστερ είναι η γενέτειρα του λοχαγού των SS Φραντς Στανγκλ, διοικητή του στρατοπέδου της Τρεμπλίνκα.

Το Άλτμυνστερ είναι «αδελφοποιημένο» με τις εξής δύο πόλεις:

* Γερμανία Ντύρεν της Γερμανίας
* Βέλγιο Χούχαρντεν του Βελγίου

Παραπομπές
----------

1. ↑  (Γερμανικά, Αγγλικά, Γαλλικά, Ισπανικά, Ιταλικά) *archINFORM*. 10437. Ανακτήθηκε στις 6  Αυγούστου 2018.
2. ↑  «Dauersiedlungsraum der Gemeinden Politischen Bezirke und Bundesländer - Gebietsstand 1.1.2018». Statistics Austria. Ανακτήθηκε στις 10  Μαρτίου 2019.
3. ↑  «Einwohnerzahl 1.1.2018 nach Gemeinden mit Status, Gebietsstand 1.1.2018». Statistics Austria. Ανακτήθηκε στις 9  Μαρτίου 2019.

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Άλτμυνστερ** |


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 244631208
* LCCN: no2008050191
* GND: 4240295-5
* BNF: cb156159881 (data)
* NKC: ge520119

 |

 |
Το **Χέντβιχ** ή **Χέντβικ** (η προφορά διαφέρει ανά περιοχή) είναι γερμανικό θηλυκό όνομα, το οποίο προέρχεται από την παλαιά γερμανική λέξη Χάντβιγκ, Χάντεβιγκ ή Χάντουβιγκ. Είναι γερμανικό όνομα που αποτελείται από τις λέξεις χάντου και βιγκ.

Το όνομα είναι γνωστό από τον 9ο αιώνα με την Χάντουβιγκ, κόρη του Λουδοβίκου της Γερμανίας. Το όνομα παρέμεινε δημοφιλές στη γερμανική υψηλή τάξη ευγενών κατά τη διάρκεια του 10ου και 11ου αιώνα. Άλλες μεσαιωνικές ορθογραφίες περιλαμβάνουν τις Χάθουβικ, Χαθεβίγκα, Χάντεβιχ, Χάθβιγκα, Χάντβιχ, Χάτβιγκ, Χάντβιγκ, Χέντιβιγκ, Χεντεβίγκα, Χέντεβιχ, Χέντεβιιχ, Χατοούιχ, Χέτβικ, Χάντουβιχ, Χάνταβιχ, Χάτουβιχ κλπ. Το όνομα είναι το αποτέλεσμα συγχώνευσης δύο ξεχωριστών ονομάτων.[1]

Η ολλανδική μορφή είναι η Χάντεβιχ (Χαντεβάιχ). Το γερμανικό και ολλανδικό υποκοριστικό είναι το Χέντι. Η γερμανική ονομασία εισήλθε και στα σουηδικά περίπου τον 15ο αιώνα και εξακολουθεί να χρησιμοποιείται στη σουηδική γλώσσα, και σε μικρότερο βαθμό στη δανική και τη νορβηγική γλώσσα ως Χέντβιχ, με το υποκοριστικό να είναι το Χέντα. Επίσης, το γερμανικό όνομα προσαρμόστηκε στα πολωνικά ως Γιαντβίγκα. Μια γαλλική μορφή είναι η Έντβιγκε.

Παραπομπές
----------

1. ↑  Förstemann, *Altdeutsches Namenbuch* (1900:647).
Οι **Ωδαί του Σολομώντος** είναι απόκρυφο ποιητικό κείμενο το οποίο συγκροτείται από 42 Ωδές και που τοποθετείται χρονικά στα τέλη του 1ου και στις αρχές του 2ου αιώνα μετά Χριστόν.

Η χειρόγραφη παράδοση των Ωδών
------------------------------

Δύο συριακά χειρόγραφα το διασώζουν: το πρώτο από την 3η έως την 42η και το δεύτερο από το μέσο της 17ης έως τη 42. Επίσης μία κοπτική,με 5 μόνο Ωδές και ένα ελληνικό χειρόγραφο με την 11η μόνο Ωδή.

Η προέλευση του τίτλου τους
---------------------------

Η συσχέτισή τους με τον Σολομώντα δεν είναι προϊόν της προθέσεως του συντάκτη τους, αλλά από λάθος οφειλόμενο στη χειρόγραφη εκδοτική σύνδεσή τους με τους *Ψαλμούς του Σολομώντα* στο ίδιο συριακό χειρόγραφο.

Ο συντάκτης
-----------

Δεν είναι σίγουρο αν έχουν γραφτεί από ένα ή περισσότερα πρόσωπα. Όπως επίσης αν συντάχθηκαν συγχρόνως όλοι. Ο καθηγητής Παναγιώτης Χρήστου υποστηρίζει πως δεν αποκλείεται να προέρχονται από ένα πρόσωπο, τον γνωστικό Βαρδεσάνη ή και τον γιο του Αρμόνιο. Αυτό πιστοποιείται από τη θεματική ταύτιση της 23ης ωδής με ποιητικά αποσπάσματα του Βαρδεσάνη.
Αντίθετα ο Στυλιανός Παπαδόπουλος υποστηρίζει πως κάτι τέτοιο είναι αστήρικτο.
Άλλοι ερευνητές δέχονται την απήχηση του γνωστικού κλίματος των βιβλίων των *Ύμνων* και των *Ιωβηλαίων* που βρέθηκαν στη Νεκρά Θάλασσα. Αυτό αποδεικνύει «ότι ο συγγραφέας των Ωδών ήταν μέλος της κοινότητας των Εσσαίων, που κατόπιν έγινε χριστιανός»

Περιεχόμενο
-----------

Ο συντάκτης τους απευθύνει δοξολογία, ευχαριστία και παράκληση προς τον Θεό. Βιώνει μια ευφρόσυνη πνευματική κατάσταση, όπως αυτή προκείπτει από την ένωσή του από τον Θεό.

Η γλώσσα των Ωδών
-----------------

Υπάρχουν τρεις απόψεις επί του θεματος από τους ερευνητές: η πρώτη θεμελιούμενη στον πάπυρο Bodmer XI του 3ου αιώνα, ο οποίος περιέχει την 11η Ωδή στα ελληνικά, αλλά και η χρήση ελληνικών λέξεων στο συριακό κείμενο, υποστηρίζει την πρωτοτύπως σύνταξή τους στα ελληνικά. Η άλλη δέχεται πως γράφτηκαν πρωτοτύπως στα συριακά και η τρίτη πως ταυτόχρονα γράφτηκαν στις δύο αυτές γλώσσες.

Παραπομπές
----------

1. ↑  Στυλιανός Παπαδόπουλος, Πατρολογία τομ. Α', εκδ. Παρουσία, Αθήνα, 1997, σελ.169, Παναγιώτης Χρήστου, Ελληνική Πατρολογία, τομ. Β. εκδ. Κυρομάνος, Θεσσαλονίκη, 2005, σελ.86
2. ↑  Παναγιώτης Χρήστου, Ελληνική Πατρολογία, τομ. Β. εκδ. Κυρομάνος, Θεσσαλονίκη, 2005, σελ.87
3. ↑  Παναγιώτης Χρήστου, Ελληνική Πατρολογία, τομ. Β. εκδ. Κυρομάνος, Θεσσαλονίκη, 2005, σελ. 89
4. ↑   Στυλιανός Παπαδόπουλος, Πατρολογία τομ. Α', εκδ. Παρουσία, Αθήνα, 1997, σελ.334
5. ↑   Στυλιανός Παπαδόπουλος, Πατρολογία τομ. Α', εκδ. Παρουσία, Αθήνα, 1997,σελ.168
6. ↑  Παναγιώτης Χρήστου, Ελληνική Πατρολογία, τομ. Β. εκδ. Κυρομάνος, Θεσσαλονίκη, 2005, σελ.89
Γυμναστήριο
Συντεταγμένες: 38°2′35.390″N 23°44′42.623″E﻿ / ﻿38.04316389°N 23.74517306°E﻿ / 38.04316389; 23.74517306Το **Άλσος Νέας Φιλαδέλφειας** είναι πάρκο στη Νέα Φιλαδέλφεια, στην Αττική. Βρίσκεται στο Βόρειο τμήμα του δήμου, στα σύνορα με την Νέα Ιωνία και καλύπτει μία έκταση 420 στρεμμάτων. Οι πρώτες δενδροφυτεύσεις ξεκίνησαν το 1914 και έκτοτε έχουν γίνει αρκετές δενδροφυτεύσεις μικρότερης ή μεγαλύτερης έκτασης.

Η λίμνη στο Άλσος Νέας Φιλαδέλφειας
Η πύλη του Άλσους
Στο Άλσος συναντά κανείς πολλά είδη χλωρίδας και πανίδας, μονοπάτια, ποδηλατόδρομους και χώρους άθλησης. Από το 1959 λειτουργεί θερινός κινηματογράφος, ενώ το 1956 εγκαταστάθηκε μετεωρολογικός σταθμός της ΕΜΥ και το 1955 δημιουργήθηκε ζωολογικός κήπος, ο οποίος όμως σταμάτησε να λειτουργεί το 1997.

Το 1966 ολοκληρώθηκε η κατασκευή της Λίμνης του Άλσους, η οποία αποτελεί σημαντικό κομμάτι του ακόμα και σήμερα.

Γήπεδο Αθλητικής Ένωσης Κωνσταντινουπόλεως
------------------------------------------

Στο νότιο άκρο του Άλσους βρίσκεται ιστορικά (από το 1926) η έδρα της Αθλητικής Ένωσης Κωνσταντινουπόλεως. Μεταξύ του 1930 και του 2003 στο σημείο βρισκόταν το Στάδιο Νίκος Γκούμας. Το νέο γήπεδο, η Αγιά Σοφιά, εγκαινιάστηκε στο ίδιο σημείο το 2022.

Μετεωρολογικός Σταθμός
----------------------

Εγκαταστάθηκε στον χώρο του Άλσους το 1956 από την Εθνική Μετεωρολογική Υπηρεσία αλλά η λειτουργία του σταμάτησε το 2010. Άρχισε να επαναλειτουργεί την περίοδο των Ολυμπιακών Αγώνων, παράλληλα με τον αυτόματο μετεωρολογικό σταθμό.

Ζωολογικός κήπος
----------------

Η συγκέντρωση των ζώων στον χώρο του Άλσους ξεκίνησε το 1955, ο ζωολογικός κήπος όμως εγκαινιάστηκε στις 25 Μαΐου 1986. Λειτούργησε μέχρι το 1997, όπου απομακρύνθηκε το τελευταίο άγριο ζώο, ένα λιοντάρι, ενώ όλες οι αρκούδες είχαν μεταφερθεί στο Νυμφαίο από το 1995. Στη συνέχεια ο χώρος χρησιμοποιήθηκε για τη στέγαση αδέσποτων ζώων.

Λίμνη Άλσους
------------

Η λίμνη με τον χαρακτηριστικό ανεμόμυλο και τα σιντριβάνια, κατασκευάστηκε το 1966, δέκα χρόνια μετά την έγκριση της κατασκευής της, ενώ περιφράχθηκε το 1959. Στο χώρο της λίμνης δημιουργήθηκε το 1976 τουριστικό περίπτερο. Στο άλσος λειτουργούσαν συνολικά δεκατρία τέτοια περίπτερα, όμως το 2012 τα δύο είχαν πυρπολυθεί ενώ τα υπόλοιπα ήταν κλειδωμένα.

Συγκοινωνίες
------------

Το Άλσος είναι προσβάσιμο μέσω λεωφορείων και τρόλεϊ τα οποία πραγματοποιούν στάσεις κοντά και στις 2 εισόδους του στην Λεωφόρο Δεκελείας.

Παραπομπές
----------

1. 1 2 3  «Το Άλσος». *Δήμος Νέας Φιλαδέλφειας-Νέας Χαλκηδόνας*. Αρχειοθετήθηκε από το πρωτότυπο στις 29 Δεκεμβρίου 2021. Ανακτήθηκε στις 27 Δεκεμβρίου 2021.
2. ↑  «Τελευταίες Παρατηρήσεις Σταθμού, ΕΜΥ, Εθνική Μετεωρολογική Υπηρεσία». *www.emy.gr*. Ανακτήθηκε στις 15 Δεκεμβρίου 2021.
3. 1 2  Φωτιάδη, Ιωάννα (15 Σεπτεμβρίου 2012). «Αναρίθμητες οι «πληγές» του Αλσους Ν. Φιλαδέλφειας». *www.kathimerini.gr*. Ανακτήθηκε στις 27 Δεκεμβρίου 2021.
Αυτό το λήμμα αφορά το λογοτεχνικό είδος.  Για το μουσικό είδος, δείτε: Ωδή (μουσική).  
Με τον λογοτεχνικό όρο **Ωδή** χαρακτηρίζεται ειδικό είδος της λυρικής ποίησης που φέρεται να πρωτοκαλλιεργήθηκε στην Αρχαία Ελλάδα κυρίως με εγκωμιαστικό χαρακτήρα, όχι όμως την πνευματική ανάταση του ύμνου, που αποτελούσε την ουσιώδη διαφορά τους.

Οι ωδές αποτελούσαν στην ουσία τραγούδια που ψάλλονταν από χορευτές εγκωμιάζοντας θεούς, άρχοντες, ήρωες ή πολιτικές καταστάσεις. Χαρακτηριστικές τέτοιες ωδές ήταν εκείνες του Πίνδαρου που εγκωμίαζε τους νικητές των Ολυμπιακών Αγώνων.

Χαρακτηριστικά
--------------

Εκτός από τα κύρια χαρακτηριστικά των ωδών εκείνων που ήταν η σοβαρότητα, η επισημότητα αλλά και ο έντονος μεγαλοπρεπής τόνος τους παρουσίαζαν και το λεγόμενο από τους σύγχρονους τρίπτυχο στροφικό σύστημα, ή τριπλή στροφική πλοκή. που την αποτελούσαν η «*στροφή*», η «*αντιστροφή*» και η «*επωδός*». Οι μεν στροφή και αντιστροφή ήταν ισόστιχες και ακολουθούσαν το ίδιο μέτρο. Αντίθετα η επωδός ακολουθούσε διάφορο αριθμό στίχων αλλά και διάφορο μέτρο από τις δύο προηγούμενες.

Σύγχρονη ποίηση
---------------

Οι νεότεροι Έλληνες ποιητές αμέσως μετά την Ελληνική Επανάσταση του 1821 έγραψαν ωδές χωρίς όμως να ακολουθούν το παραπάνω αρχαίο τρίπτυχο σύστημα διατηρώντας όμως την επισημότητα και τον μεγαλοπρεπή χαρακτήρα. Περισσότερο γνωστός Έλληνας ποιητής που ξεχώρισε για τις ωδές του είναι ο Ανδρέας Κάλβος. 
Ωδές όμως έγραψε και ο Διονύσιος Σολωμός εκ των οποίων ξεχωρίζει εκείνη με την οποία εγκωμιάζει τον φιλέλληνα Λόρδο Βύρωνα.

Περισσότερο διάσημη ωδή σήμερα, είναι η Ωδή στη Χαρά, που συνέγραψε ο Σίλλερ και μελοποίησε ο Μπετόβεν στην 9η συμφωνία του.

Πηγές
-----

* Ιωάν. και Νικήτας Παρίσης "Λεξικό Λογοτεχνικών Όρων" Εκδ. ΟΕΔΒ, σελ. 210.
**The Best of Free: All Right Now** είναι ο τίτλος της συλλογής τραγουδιών του βρετανικού ροκ συγκροτήματος Free, η οποία κυκλοφόρησε το 1991 μέσω της "Island Records".

Τα τραγούδια που περιλαμβάνονται εδώ προέρχονται από τα έξι στούντιο άλμπουμ του συγκροτήματος που κυκλοφόρησαν από το 1968 μέχρι το 1973, με τον Μπομπ Κλίαρμάουντεν να κάνει νέα μίξη.

Η συλλογή σκαρφάλωσε στο βρετανικό Top-10 και βραβεύθηκε ως ασημένια.

Τραγούδια
---------

1. **Wishing Well** *(Rodgers, Kirke, Yamauchi, Kossoff, Bundrick)* - 3:57  

2. **All Right Now** *(Rodgers)* - 4:14  

3. **Little Bit of Love** *(Rodgers, Kirke, Yamauchi, Kossoff, Bundrick)* - 2:34  

4. **Come Together in the Morning** *(Rodgers)* - 4:29  

5. **The Stealer** *(Rodgers)* - 3:15  

6. **Sail On** *(Bundrick)* - 3:24  

7. **Mr. Big** *(Rodgers)* - 5:57  

8. **My Brother Jake** *(Rodgers)* - 2:54  

9. **The Hunter** *(Rodgers, Kirke, Yamauchi, Kossoff, Bundrick)* - 4:14  

10. **Be My Friend** *(Rodgers, Kirke, Yamauchi, Kossoff, Bundrick)* - 4:14  

11. **Travellin' in Style** *(Rodgers)* - 4:01  

12. **Fire and Water** *(Bundrick)* - 3:59  

13. **Travelling Man** *(Bundrick)* - 3:20  

14. **Don't Say You Love Me** *(Rodgers)* - 5:34

Θέσεις τσαρτ
------------

***The Best of Free: All Right Now*** *(άλμπουμ)*

***Επίσημη κυκλοφορία: Φεβρουάριος 1991***

| **Xώρα** | **Θέση** |
| --- | --- |
| **Ηνωμένο Βασίλειο** | **9** |

Βραβεία
-------

***The Best of Free: All Right Now*** *(άλμπουμ)*

* Ηνωμένο Βασίλειο (*BPI Certification*): Ασημένιος

Τα μέλη των Free
----------------

Τα τραγούδια του **The Best of Free: All Right Now** ηχογραφήθηκαν από τους εξής μουσικούς:

* Πωλ Ρότζερς - *φωνητικά*
* Πωλ Κοσσόφ - *κιθάρα*
* Άντι Φρέιζερ - *μπάσο*
* Τετσού Γιαμαούτσι - *μπάσο*
* Τζον Μπούντρικ - *πλήκτρα*
* Σάιμον Κερκ - *τύμπανα*

Παραπομπές
----------

1. ↑  Βρετανικά τσαρτ
2. ↑  «Certified Awards - BPI». Αρχειοθετήθηκε από το πρωτότυπο στις 6 Φεβρουαρίου 2013. Ανακτήθηκε στις 5 Φεβρουαρίου 2014.

Πηγές
-----

* The Best of Free: All Right Now - Free | Songs, Reviews, Credits | Allmusic
* Free - The Best Of Free (All Right Now) (CD) at Discogs

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Free |
| --- |
|  |
| 
* Πωλ Ρότζερς
* Πωλ Κοσσόφ
* Σάιμον Κερκ
* Άντι Φρέιζερ
* Τζον Μπούντρικ
* Τετσού Γιαμαούτσι
* Γουέντελ Ρίτσαρντσον
 |
|  |
| Ηχογραφήσεις σε στούντιο | 
* *Tons of Sobs* (1968)
* *Free* (1969)
* *Fire and Water* (1970)
* *Highway* (1970)
* *Free at Last* (1972)
* *Heartbreaker* (1973)
 |
|  |
| Ζωντανές ηχογραφήσεις | 
*Free Live!* (1971) |
|  |
| Συλλογές | 
* *Best of Free* (1975)
* *Free And Easy, Rough and Ready* (1976)
* *Completely Free* (1982)
* *The Best of Free: All Right Now* (1991)
* *Molten Gold: The Anthology* (1994)
* *Walk in My Shadow: An Introduction to Free* (1998)
* *Free: All Right Now* (1999)
* *Free - Live At The BBC* (2006)
 |

 |
Μια συνεδρία αλληλεπιδραστικής απόδειξης στο CoqIDE, το σενάριο της απόδειξης φαίνεται στα αριστερά και η κατάσταση της απόδειξης φαίνεται στα δεξιά.
Στην επιστήμη υπολογιστών, το **Coq** είναι ένας διαλογικό εργαλείο απόδειξης θεωρημάτων (interactive theorem prover). Υποστηρίζει την έκφραση μαθηματικών βεβαιώσεων, ελέγχει μηχανικά αποδείξεις τους, βοηθά στην εύρεση τυπικών αποδείξεων και εξάγει ένα πιστοποιημένο πρόγραμμα (certified program) από μια κατασκευαστική απόδειξη των τυπικών προδιαγραφών του. Το Coq λειτουργεί στη θεωρία του λογισμού των επαγωγικών κατασκευών (calculus of inductive constructions), ο οποίος αποτελεί παράγωγο του λογισμού των κατασκευών (calculus of constructions). Το Coq δεν είναι αυτόματος αποδείκτης θεωρημάτων αλλά περιλαμβάνει τακτικές αυτόματης απόδειξης θεωρημάτων και διάφορες διαδικασίες απόφασης (decision procedures).

Το Coq υλοποιεί μια συναρτησιακή γλώσσα προγραμματισμού με εξαρτώμενους τύπους (dependent types).

Αναπτύσσεται στη Γαλλία, στο εγχείρημα TypiCal (πρώην LogiCal), στο οποίο συμμετέχουν από κοινού το INRIA, η Πολυτεχνική Σχολή (École Polytechnique), το Πανεπιστήμιο Paris-Sud 11 και το CNRS. παλιότερα υπήρχε και μια ομάδα στην École Normale Supérieure de Lyon. Ο αρχηγός της ομάδας είναι ο Benjamin Werner. Το Coq υλοποιείται σε Objective Caml.

Η λέξη *coq* σημαίνει "κόκορας" στα Γαλλικά και προκύπτει από μια παράδοση ονομασίας των Γαλλικών ερευνητικών εργαλείων με ονόματα ζώων. Αποτελεί επίσης αναφορά στον Τιερί Κοκάν (Thierry Coquand), ο οποίος ανέπτυξε το λογισμό των κατασκευών με το Ζεράρ Υ (Gérard Huet). Αρχικά, ονομαζόταν απλά Coc, τα αρχικά των λέξεων "calculus of construction".

Θεώρημα τεσσάρων χρωμάτων και η επέκταση ssreflect
--------------------------------------------------

Ο Georges Gonthier (από το Microsoft Research, στο Κέιμπριτζ της Αγγλίας) και ο Benjamin Werner (από το INRIA) χρησιμοποίησαν το Coq για να δημιουργήσουν μια απόδειξη του θεωρήματος τεσσάρων χρωμάτων, η οποία ολοκληρώθηκε το Σεπτέμβριο του 2004.

Με βάση αυτή τη δουλειά, αναππτύχθηκε μια σημαντική επέκταση του Coq που ονομάστηκε Ssreflect (που σημαίνει "small scale reflection" ή "ανάκλαση μικρής κλίμακας"). Παρά το όνομα, τα πιο πολλά από τα νέα χαρακτηριστικά που προσθέτει στο Coq η Ssreflect είναι ιδιότητες γενικής χρήσης, που δεν είναι χρήσιμα μόνο για το στυλ υπολογιστικής ανάκλασης της απόδειξης.

Δείτε επίσης
------------

* Curry-Howard
* Ιντουισιονιστική θεωρία τύπων
* Agda

Αναφορές
--------

1. ↑  A short introduction to Coq.
2. ↑  «Development of theories and tactics: Four Color Theorem». Αρχειοθετήθηκε από το πρωτότυπο στις 22 Φεβρουαρίου 2007. Ανακτήθηκε στις 4 Νοεμβρίου 2010.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Coq** |

* The Coq proof assistant - η επίσημη σελίδα (Αγγλικά)
* Cocorico!, το Coq Wiki[*νεκρός σύνδεσμος*] (Αγγλικά)
* MSR Inria math components - η επέκταση Ssreflect (Αγγλικά)
* The Coq'Art - Βιβλίο για το Coq από τους Yves Bertot και Pierre Castéran (Αγγλικά)
Το pegging είναι η σεξουαλική πρακτική κατά την οποία μία γυναίκα εκτελεί πρωκτικό σεξ μέσω της διείσδυσης στον πρωκτό ενός άνδρα με ένα στράπον ντίλντο. Η πρακτική αυτή μπορεί επίσης να συνοδεύεται με τον ερεθισμό των αρσενικών γεννητικών οργάνων. 

Μία γυναίκα εκτελεί τη πρακτική του pegging σε έναν άνδρα, σε στάση doggy style.
Όσον αφορά τη σωματική ευχαρίστηση, τα θηλυκά γεννητικά όργανα μπορεί να ερεθίζονται απευθείας από τη βάση του ντίλντο, ή από κολπική διείσδυση στη περίπτωση του διπλού στράπον. Η γυναίκα μπορεί να χρησιμοποιήσει έναν δευτερεύων δονητή, ανάμεσα στο ντίλντο και τα γεννητικά της όργανα. Οι άνδρες μπορεί να βρουν τον ερεθισμό του πρωκτού, του ορθού και ιδιαίτερα του προστάτη, απολαυστικό. Κατά τη διάρκεια του πρωκτικού σεξ, η αρσενική ευχαρίστηση μπορεί να προέλθει από τον προστάτη, το οποίο είναι ικανό να οδηγήσει σε οργασμό και εκσπερμάτιση.

Παραπομπές
----------

1. ↑  «The male hot spot — Massaging the prostate». Go Ask Alice!. 28 Μαρτίου 2008. Αρχειοθετήθηκε από το πρωτότυπο στις 10 Οκτωβρίου 2011. Ανακτήθηκε στις 5 Ιουλίου 2016.
Η **Converse** είναι αμερικανική εταιρεία αθλητικών ειδών. Παράγει αθλητικά παπούτσια από τις αρχές του 20ού αιώνα. Είναι περισσότερο γνωστή για τη σειρά παπουτσιών All-Stars.

Ιστορία
-------

Η Converse ιδρύθηκε από τον Μαρκίς Μιλς Κόνβερς το 1908 στο Μάλντεν της Μασαχουσέτης. Μέχρι το 1910 παρήγαγε 4.000 ζευγάρια παπουτσιών με σόλα από καουτσούκ ημερησίως. Το 1915 άρχισε να παράγει παπούτσια για τέννις, ενώ το 1917 άρχισε να παράγει παπούτσια για μπάσκετ. Το 1921, ένας παίκτης του μπάσκετ, ο Τσαρλς «Τσακ» Τέιλορ παραπονέθηκε στην εταιρεία επειδή τα παπούτσια της δεύτερης προκαλούσαν ενοχλήσεις στα πόδια του Τέιλορ. Η Converse του πρόσφερε δουλειά, εκείνος δέχτηκε και δέχτηκε να διαφημίζει τα All-Stars στις ΗΠΑ. Γι' αυτόν τον λόγο, τα παπούτσια αυτά ονομάζονται και "Τσάκις" (Chuckies) προς τιμήν του. Η εταιρεία παρήγαγε παπούτσια και για τους *New York Renaissance*, την πρώτη επαγγελματική ομάδα μπάσκετ Αφροαμερικανών.

Κατά τον Β΄ Παγκόσμιο Πόλεμο, η εταιρεία εξόπλισε τον Αμερικανικό στρατό με είδη ένδυσης και υπόδυσης, ενώ κατά τις δεκαετίες του 1950 και του 1960 έφτασε στο απόγειο της δόξας της. Παρ'όλα αυτά, κατά τη δεκαετία του 1970, η Converse έχασε το μονοπώλιο στα αθλητικά παπούτσια από άλλες εταιρίες που άρχισαν να γίνονται όλο και πιο δημοφιλείς, όπως η Nike, η Puma, η Adidas και η Reebok, ενώ σταμάτησε να ισχύει η συμφωνία της με το NBA για τον εξοπλισμό αθλητικών ειδών στους αθλητές του. Ένας υπάλληλος της εταιρείας, ο Τζιμ Λαμπαντίνι, σχεδίασε το γνωστό, πλέον, λογότυπο της Converse.

Το 2001, η Converse αναγκάστηκε να κηρύξει πτώχευση, ωστόσο η νέα ομάδα που ανέλαβε τη διοίκησή της οδήγησε την εταιρεία από το #16 των μεγαλύτερων εταιριών αθλητικών ειδών στο #7 της κατάταξης αυτής. Στις 9 Ιουλίου 2003, η εταιρεία ανακοινώνει την εξαγορά της από την Nike για το ποσό των $305 εκατ. Ορισμένοι παίκτες του NBA που φορούν σήμερα τα παπούτσια της εταιρείας είναι οι Κερκ Χάινριχ, Μορίς Έβανς, Ουντόνις Χάσλεμ και Έλτον Μπραντ.

Είδη προϊόντων
--------------

Κόκκινα παπούτσια All-Star για μπάσκετ.
Ακολουθούν ορισμένα από τα είδη προϊόντων της μάρκας:

* Παπούτσια
* Ρολόγια
* Είδη ένδυσης (μπλούζες, φόρμες κ.α.)
* Τσάντες και σακίδια

Παραπομπές
----------

1. ↑  Ελληνικός Συγκεντρωτικός Κατάλογος Προϊόντων Converse από Ελληνικά Online Καταστήματα, BestPrice.gr.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Converse** |

* Επίσημος ιστότοπος
Το **Ψηφιακό Μουσείο της Ακαδημίας Πλάτωνος** βρίσκεται στην Αθήνα εντός του αρχαιολογικού χώρου της Ακαδημίας Πλάτωνος στο μικρό πάρκο που περιβάλλεται από τις οδούς Μοναστηρίου, Τηλεφανούς, Κρέοντος και Πλάτωνα.

Ίδρυση
------

Εγκαινιάστηκε στις 26 Νοεμβρίου 2015 και το έργο έγινε στο πλαίσιο του συγχρηματοδοτούμενου έργου ΕΣΠΑ *Ακαδημία Πλάτωνος, Η Πολιτεία και ο Πολίτης* του υπουργείου Παιδείας. Ο αρχιτεκτονικός σχεδιασμός, η μουσειολογική μελέτη, οι εφαρμογές και τα εκθέματα πραγματοποιήθηκαν από το Ίδρυμα Μείζονος Ελληνισμού ενώ η κατασκευή του κτιρίου του Ψηφιακού Μουσείου υλοποιήθηκε από τον Δήμο Αθηναίων.

Λειτουργία
----------

Υπεύθυνος για τη λειτουργία του Ψηφιακού Μουσείου είναι ο Οργανισμός Πολιτισμού Αθλητισμού και Νεολαίας του Δήμου Αθηναίων, η πρόσβαση για το κοινό είναι ελεύθερη και η παρουσίαση των εκθεμάτων είναι δίγλωσση (ελληνικά - Αγγλικά). Ώρες και μέρες λειτουργίας: Τρίτη έως Κυριακή από 9:00 π.μ. έως 16:00 μ.μ. τη Δευτέρα είναι κλειστό.

Εκθέματα
--------

Το Ψηφιακό Μουσείο της Ακαδημίας Πλάτωνος είναι ένα εκπαιδευτικό, διαδραστικό πολυμεσικό μουσείο και στόχος του είναι *η ανάδειξη των ιστορικών και αρχαιολογικών στοιχείων της Ακαδημίας και η προσέγγιση του χώρου της φιλοσοφίας και των ιδεών με την χρήση των πλέον σύγχρονων τεχνολογιών*. Τα εκθέματα του μουσείου και η δομή με την οποία παρουσιάζονται έχουν σκοπό την προετοιμασία του επισκέπτη για τη γνωριμία του με τον Πλάτωνα. Στην πρώτη αίθουσα του Μουσείου παρουσιάζεται ο Πλάτωνας ως ιστορικό πρόσωπο της Αθήνας του 4ου αιώνα π.Χ. μαζί με τον αρχαιολογικό χώρο της Ακαδημίας Πλάτωνος όπου έδρασε. Η δεύτερη αίθουσα είναι αφιερωμένη στο έργο και τις μεθόδους του Πλάτωνα και δίνει την ευκαιρία στον επισκέπτη να φιλοσοφήσει και να συνειδητοποιήσει κατά πόσο η σκέψη του Πλάτωνα τον αφορά. Στην τρίτη αίθουσα παρουσιάζεται η διαχρονική αξία του έργου του Πλάτωνα και η πορεία του στο χρόνο, οι επιδράσεις των απόψεών στη φιλοσοφική σκέψη και την ανθρωπότητα;

Παραπομπές
----------

1. ↑  Η τοποθεσία του Ψηφιακού Μουσείου στο GoogleMaps
2. ↑  Τα εγκαίνια του Ψηφιακού Μουσείου στο tvxs.gr
3. ↑  tovima.gr για το Ψηφιακό Μουσείο
4. ↑  Η στοχοθεσία του έργου από το Ίδρυμα Μείζονος Ελληνισμού
5. ↑  Τα εγκαίνια του Ψηφιακού Μουσείου στην naftemporiki.gr
Στην Σκανδιναβική μυθολογία ο **Χέρμοντ** ο Γενναίος (*Hermód* ή *Hermóðr*) παρουσιάζεται ως θεός μόνο στην εξιστόρηση ενός περιστατικού, όταν στέλνεται ως αγγελιοφόρος του Οντίν να μάθει ποια λύτρα θα ζητούσε η Χελ για να δεχτεί να επιστρέψει τον Μπαλντρ στο Άσγκαρντ. 

Ο Χέρμοντ αποκαλείται εκεί ‘γιος’ του Οντίν στα περισσότερα χειρόγραφα. Επίσης σε άλλο σημείο αποκαλείται αδερφός του Μπαλντρ. 

Σύμφωνα λοιπόν με την ιστορία ο Χέρμοντ ίππευσε το Σλέιπνιρ, το άλογο του Οντίν, για εννιά νύχτες μέσω βαθιών και σκοτεινών κοιλάδων ως την γέφυρα Γκγιουλλ, που καλυπτόταν από χρυσό. Η γέφυρα φυλασσόταν από την παρθένα Μοντγκούντ, η οποία είπε στον Χερμόντ πως ο Μπαλντρ είχε ήδη διασχίσει τη γέφυρα.

Φτάνοντας στην πύλη της Χελ ο Χέρμοντ κατέβηκε από το άλογο, έσφιξε την ζώνη της σέλας του, ανέβηκε ξανά και παρακίνησε το Σλέιπνιρ να πηδήξει την πύλη. Όταν εισήλθε στην αίθουσα της Χελ είδε τον Μπαλντρ να κάθεται στην πιο τιμημένη θέση. Ικέτευσε την Χελ να απελευθερώσει τον Μπαλντρ αναφέροντας τον θρήνο των Εσίρ. Τότε η Χελ ανακοίνωσε πως θα τον αφήσει μόνο αν όλα τα πράγματα, νεκρά ή ζωντανά, έκλαιγαν γι αυτόν. 

Ο Μπαλντρ έδωσε στον Χέρμοντ το δαχτυλίδι Ντράουπνιρ με το οποίο είχε αποτεφρωθεί για να το δώσει στον Οντίν. Η Νάννα του έδωσε δώρα και ένα λινό φόρεμα για την Φρίγκα και ένα δαχτυλίδι για τη Φούλα. Μετά από αυτά ο Χέρμοντ επέστρεψε στον πάνω κόσμο με το μήνυμά του.

Παραπομπές
----------

1. ↑  διάφοροι συγγραφείς: «Энциклопедический словарь» (Ρωσικά) Brockhaus–Efron. Αγία Πετρούπολη. 1907.

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Χέρμοντ** |


|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Σκανδιναβική μυθολογία |
| --- |
|  |
| Σημαντικοί θεοί | 
* Αντχριμνίρ
* Αστρίλντ
* Αουρβαντίλ
* Έγκιρ
* Μπαλντρ
* Μπορ
* Μπράγκι
* Μπούρι
* Νταγκρ
* Ντέλινγκ
* Εΐρ
* Έλλι
* Φορσέτι
* Φρέγια
* Φρέιρ
* Φρίγκα
* Φούλα
* Γκέφγιουν
* Χελ
* Χέιμνταλ
* Χέρμοντ
* Χλιν
* Χοντ
* Χούνιρ
* Χόλλερ
* Χούλντρα
* Ιντούν
* Γιορντ
* Κβάσιρ
* Λάγκα
* Λοφν
* Λόκι
* Μάγκνι
* Μάνι
* Μίμινγκ
* Μίμιρ
* Μόντι
* Νάννα
* Νέρτους
* Νγιορντ
* Νοττ
* Όντιν
* Ότταρ
* Ραν
* Σιφ
* Σιγκούν
* Σγιουφν
* Σνότρα
* Σολ
* Θωρ
* Θρουντρ
* Τυρ
* Ουλλρ
* Βάλι
* Βαρ
* Βε
* Βίνταρ
* Βίλι
* Βορ
 |  |
|  |
| Κείμενα, λατρευτικά αντικείμενα | 
* Ποιητική Έδδα
* Νεώτερη Έντα
* Σάγκα
* Ρούνοι
* Μγιόλνιρ
* Βόλσουνγκ
* Τύρφινγκ
* Αρχ. γλώσσα
 |
|  |
| Θρησκεία, κοσμολογία | 
* Σκανδιναβική κοσμολογία
* Βαλκυρίες
* Γίγαντες
* Ξωτικά
* Νάνοι
* Νορν
* Άσατρου
* Βανίρ
* Εσίρ
* Ύγκντρασιλ
* Ράγκναροκ
* Άσγκαρντ
* Μίντγκαρντ
* Γιοτουνχέιμ
 |

 |
Άπειρη παλινδρόμηση
Μια **άπειρη παλινδρόμηση** είναι μια σειρά προτάσεων που προκύπτουν εάν η αλήθεια της πρότασης *P*1 απαιτεί την υποστήριξη της πρότασης *P*2, η αλήθεια της πρότασης *P*2 απαιτεί την υποστήριξη της πρότασης *P*3, και ούτω καθεξής, επ άπειρον. 

Γίνεται διάκριση μεταξύ άπειρων παλινδρομήσεων που είναι «φαύλος κύκλος» και εκείνων που δεν είναι.

Αριστοτέλης
-----------

Ο Αριστοτέλης
Ο Αριστοτέλης υπεστήριξε ότι η γνώση δεν προϋποθέτει μια άπειρη παλινδρόμηση, επειδή ορισμένη γνώση δεν εξαρτάται από την επίδειξη: 

Ορισμένοι υποστηρίζουν ότι, λόγω της αναγκαιότητας να γνωρίζουμε τις πρωταρχικές υποθέσεις, δεν υπάρχει επιστημονική γνώση. Άλλοι πιστεύουν ότι υπάρχει, αλλά ότι όλες οι αλήθειες είναι αποδείξιμες. Κανένα δόγμα δεν είναι αληθινό ή απαραίτητη λογική απαγωγή από τις υποθέσεις. Η πρώτη σχολή, υποθέτοντας ότι δεν υπάρχει τρόπος να ξέρει κανείς παρά με την απόδειξη, υποστηρίζει ότι εμπλέκεται μια άπειρη παλινδρόμηση, με την αιτιολογία ότι αν πίσω από το πρότερο δεν υπάρχει πρωτεύουσα υπόθεση, δεν θα μπορούσαμε να γνωρίζουμε το μεταγενέστερο μέσω του πρότερου (το οποίο αληθεύει, γιατί δεν μπορεί κανείς να διατρέξει μια άπειρη σειρά): αν από την άλλη πλευρά - λένε - η σειρά τερματίζεται και υπάρχουν πρωτεύουσες υποθέσεις, χωρίς όμως αυτές να είναι γνωστές, επειδή είναι αναπόδεικτες, το οποίο σύμφωνα με αυτούς είναι η μόνη μορφή γνώσης. Και δεδομένου ότι δεν μπορεί κανείς να γνωρίζει τις πρωταρχικές υποθέσεις, η γνώση των συμπερασμάτων που προκύπτουν από αυτά δεν είναι καθαρή επιστημονική γνώση ούτε καν γνώση με τη σημασία του όρου, αλλά στηρίζονται στην απλή εικασία ότι οι υποθέσεις αληθεύουν. Η άλλη σχολή συμφωνεί με αυτά όσον αφορά τη γνώση, θεωρώντας ότι είναι δυνατή μόνο μέσω απόδειξης, αλλά δεν βλέπουν καμία δυσκολία να υποστηρίξουν ότι όλες οι αλήθειες αποδεικνύονται, με την αιτιολογία ότι η απόδειξη μπορεί να είναι κυκλική και αμοιβαία [αντίστροφη]. Η δική μας άποψη είναι ότι δεν είναι όλες οι γνώσεις αποδείξιμες: αντίθετα, η γνώση των άμεσων υποθέσεων είναι ανεξάρτητη από την απόδειξη. (Η αναγκαιότητα αυτού είναι προφανής · διότι αφού πρέπει να γνωρίζουμε τις πρωταρχικές υποθέσεις από τις οποίες προέρχεται η απόδειξη, και δεδομένου ότι η παλινδρόμηση πρέπει να τελειώνει σε άμεσες αλήθειες, αυτές οι αλήθειες πρέπει να είναι αναπόδεικτες.) Αυτό, λοιπόν, είναι το δόγμα μας, και υποστηρίζουμε επιπλέον ότι εκτός από την επιστημονική γνώση υπάρχει και η αρχική της προέλευση που μας επιτρέπει να αναγνωρίζουμε τους ορισμούς.

Bιβλιογραφικές αναφορές
-----------------------

1. ↑  *Byrne, Patrick Hugh (1997). Analysis & Science in Aristotle. SUNY Series in Ancient Greek Philosophy. State University of New York Press. p. 83. ISBN 9780791433218. LCCN 96037783*.
2. ↑  *Aristotle (1901). Posterior Analytics. B.H. Blackwell. p. 7*.
Για άλλες χρήσεις, δείτε: Άπις (αποσαφήνιση).

Στην Αρχαία ελληνική μυθολογία ο **Άπις** (που το όνομα του προέρχεται από το *"μακριά από"* ή την *"Αχλαδιά"* ήταν βασιλιάς στο Άργος. Ο Άπις ήταν γιος του Φορωνέως και της Νύμφης Τελεδίκης ή της Κίννας ή της Κερδώς και αδελφός της Νιόβης. Σε μερικούς λογαριασμούς ήταν γιος του Φορωνέως και της πρώτης συζύγου του Πειθούς, συνεπώς αδελφός του Αιγιαλέα. Άλλη μιά πιθανή μητέρα του Άπιδος ήταν η Λαοδίκη ή η Περιμήδη. Στην διάρκεια της βασιλείας του Άπιδος εγκαταστάθηκε Τυραννία και η Πελοπόννησος πήρε το όνομα *"Απία"* ή και **Απίη**. Οι δε κάτοικοί της λέγονταν **Απιείς**, ή **Απιδονήες**, ή και **Απιδόνες**. Ο Άπις δολοφονήθηκε από συνωμοσία στην οποία συμμετείχαν ο βασιλιάς της Σπάρτης Θελξίων και ο Τελχίνας. Ο Απολλόδωρος της Αθήνας σημειώνει ότι ο Άπις δολοφονήθηκε από τον Αιτωλό αλλά η πληροφορία ίσως είναι λανθασμένη επειδή πρόκειται για συνώνυμο Άπη γιο του Ιάσονα που σκοτώθηκε στην διάρκεια ταφικών αγώνων. Ο απόγονος της Νιόβης Άργος ο Πανόπτης εκδικήθηκε θανατώνοντας τον Θελξίων και τον Τελχίνα. Σύμφωνα με άλλη παράδοση παρέδωσε το βασίλειο του Άργους στον αδελφό του και ο ίδιος μετέβη στην Αίγυπτο, βασίλευσε πολλά χρόνια και μετά τον θάνατο του θεοποιήθηκε ως Σέραπις. Ο Άπις θεωρείται ένας από τους αρχαιότερους Έλληνες νομοθέτες.

Παραπομπές
----------

1. ↑  Robert Graves (1960). The Greek Myths. Harmondsworth, London, England: Penguin Books
2. ↑  Βιβλιοθήκη Απολλοδώρου, 2.1.1
3. ↑  Hyginus, Fabulae 145
4. ↑  Παυσανίας, *"Περιγραφή της Ελλάδος"*, 2. 21. 1
5. ↑  Ευριπίδης, Ορέστης, 920
6. ↑  Tzetzes on Lycophron 177
7. ↑  Πίνδαρος, *"Ολυμπιακαί Ωδαί"*, 3. 28
8. ↑  Βιβλιοθήκη Απολλοδώρου, 2.1.1
9. ↑  Παυσανίας, *"Περιγραφή της Ελλάδος"*, 5.50.6
10. ↑  Βιβλιοθήκη Απολλοδώρου, 2.1.2
11. ↑  Ευσέβιος της Καισαρείας, Παντοδαπή ιστορία, 271
12. ↑  Augustine, De Civitate Dei, 18. 5
13. ↑  Theodoret. Graec. Affect. Cur. Τόμ. 4, σ. 927

Πηγές
-----

* Sir William Smith, 1813-1893, επιμ. (1870). *Dictionary of Greek and Roman biography and mythology* (στα Αγγλικά). Βοστώνη: Little. Ανακτήθηκε στις 16 Σεπτεμβρίου 2009.
* Απολλόδωρος. Β1,1. *Βιβλιοθήκη Β'*. Βικιθήκη.



|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ηγεμόνες του αρχαίου Άργους |
| --- |
|  |
| Βασιλείς | 
* Ίναχος
* Φορωνέας
* Άπις
* Άργος
* Κρίασος
* Φόρβας
* Τρίοπας
* Ίασος
* Κρότωπος
* Σθενέλας
* Πελασγός
* Δαναός
* Λυγκέας
* Άβας
* Προίτος
* Ακρίσιος
* Περσέας
* Μεγαπένθης
* Αργέας
 |
|  |
| Αναξαγορίδες | 
* Αναξαγόρας
* Αλέκτωρ-
* Ίφις
* Σθένελος
 |
|  |
| Βιαντίδες | 
* Βίας
* Ταλαός
* Άδραστος
* Διομήδης
* Κυάνιππος
 |
|  |
| Μελαμποδίδες | 
* Μελάμποδας
* Αντιφάτης
* Οικλής
* Αμφιάραος
* Αμφίλοχος
 |
|  |
|   | 
* Κυλαράβης
* Ορέστης
* Τισαμενός
 |
|  |
| Ηρακλείδες | 
* Τήμενος
* Κείσος
* Μήδων
* Μάρωνας
* Θέστρος
* Άκοος ή Μέροπας
* Αριστοδαμίδας
* Φαίδων
* Λαεοκίδης
* Μέλτας
* Δαμοκράτης
* Αίσονας
 |

 |
Χοληδόχος κύστη (πράσινο)
Η **χοληδόχος κύστη** είναι ένα όργανο μεγέθους περίπου 10 – 12 εκ. σε σχήμα αχλαδιού που βρίσκεται στην κάτω επιφάνεια του ήπατος ανάμεσα στο δεξιό και τον αριστερό λοβό. Απαντάνται στα περισσότερα σπονδυλωτά. Αποτελεί μέρος των εξωηπατικών χοληφόρων (βλ. Χοληφόρο δέντρο).

Στη χοληδόχο κύστη συγκεντρώνεται και αποθηκεύεται η χολή που παράγεται από το ήπαρ. Η κύστη έχει χωρητικότητα περίπου 30-50ml. Μετά το φαγητό, το υγρό αυτό διοχετεύεται προς το λεπτό έντερο και βοηθά την πέψη και την απορρόφηση των λιπαρών ουσιών.

Αποτελείται από 4 μέρη: τον πυθμένα, το σώμα, τον αυχένα και τον κυστικό πόρο. Μεταξύ του αυχένα και του κυστικού πόρου σχηματίζεται συχνά μια διάταση, που αποτελεί το θύλακο ή εκκόλπωμα του Hartman. Η χοληδόχος κύστη ενώνεται με τον κοινό ηπατικό πόρο δια του κυστικού πόρου, ο οποίος έχει μήκος 2-4 εκατοστά.

Έχει τρεις στιβάδες: την εσωτερική βλεννογονική, τη μυϊκή στιβάδα και την εξωτερική επικάλυψη από περιτόναιο. Τα αγγεία που φθάνουν σε αυτή είναι η κυστική αρτηρία.

Λιθογένεση
----------

Στη χοληδόχο κύστη είναι η πιθανότερη θέση ανάπτυξης πέτρας, αφού κύριος παράγοντας πρόκλησης αυτού είναι η στάση της χολής μέσα στην κύστη. Η κατάσταση που προκύπτει ονομάζεται χολολιθίαση. 20% του γυναικείου και 14% του ανδρικού πληθυσμού θα αναπτύξουν χολολίθους σε κάποια φάση της ζωής τους, οι περισσότεροι όμως δεν θα παρουσιάσουν κλινικά συμπτώματα. Εάν αυτά παρουσιασθούν (συμπτώματα παρουσιάζουν μόνο 10% των ατόμων με χολολίθους) τότε η κατάσταση μπορεί να αντιμετωπισθεί με χολοκυστεκτομή, την αφαίρεση δηλαδή της κύστης.

Πηγές
-----

1. 1 2  Παπαδημητρίου, "Σύγχρονη γενική χειρουργική", εκδόσεις Μ. Παρισιάνου.
2. ↑  Snell R. "Κλινική ανατομική", ιατρικές εκδόσεις Λίτσας.
3. ↑   Heuman, Douglas (2 Αυγούστου 2006). «Cholelithiasis» (στα Αγγλικά). emedicine.com. Ανακτήθηκε στις 22 Απριλίου 2008.
4. ↑  Μακρής, Αναστάσιος (2 Ιανουαρίου 2006). «Από τη χολολιθίαση στη χολοκυστίτιδα». In Health. Ανακτήθηκε στις 22 Απριλίου 2008. [*νεκρός σύνδεσμος*]

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Χοληδόχος κύστη** |

* Χοληδόχος κύστη και χοληφόρα αγγεία, εικόνες αξονικής τομογραφίας και διάφορες παθήσεις - CT Cases.net

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85052803
* GND: 4071544-9
* BNF: cb119783211 (data)
* NDL: 00572670
* NKC: ph117280

 |

 |
Το PLVS VLTRA στο οικόσημο της Ισπανίας, πάνω στις κορδέλες που βρίσκονται γύρω από τις στήλες
Η έκφραση **Plus ultra** (λατινικά για το «παρά πέρα», στα ισπανικά «más allá») αποτελεί το εθνικό ρητό της Ισπανίας. Υιοθετήθηκε από το προσωπικό ρητό του Καρόλου Α' της Ισπανίας.

Ιστορία
-------

Με τη μορφή PLVS ΟVLTRΕ (παλαιά γαλλικά) σε διάκοσμο οροφής της παλατιού της Αλάμπρας στη Γρανάδα
Σχετίζεται άμεσα με το μύθο των Ηράκλειων Στηλών, τις οποίες σύμφωνα με την ελληνική μυθολογία κατασκεύασε ο Ηρακλής, κοντά στα Στενά του Γιβραλτάρ, οριοθετώντας το τέλος του γνωστού κόσμου. Σύμφωνα με το μύθο οι πύλες έφεραν την προειδοποίηση «Nec plus ultra» (επίσης «Non plus ultra», "τίποτα παρά πέρα"), ώστε να αποτρέψουν τους ναυτικούς και τους εξερευνητές να προχωρούν παρά πέρα.

Πιστεύεται πως ο νεαρός βασιλιάς υιοθέτησε το «Plus ultra» (μια αλλαγή στάσης λοιπόν, μια παρότρυνση για να ενθαρρύνει για «πάρα πέρα») μετά από υπόδειξη του ιατρού και στενού του συνεργάτη Λουίτζι Μαρλιάνο. Σκοπό είχε να τον ενθαρρύνει ώστε να αγνοήσει την αρχαία προειδοποίηση και να πάρει το ρίσκο να ανοίξει νέους δρόμους με τις αποικίες σε όλο τον κόσμο.

Χρήση
-----

Το Plus ultra χρησιμοποιείται σαν εθνικό σύνθημα της Ισπανίας. Εμφανίζεται στο εθνόσημό της αλλά και σε πολλές άλλες περιπτώσεις στην Ισπανία, αλλά και σε οργανισμούς που δεν έχουν σχέση με την Ισπανία.

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Plus ultra** |
Χοιρινό πράσοσέλινο.
Το **χοιρινό πρασοσέλινο** (ή και *χοιρινό με σελινόριζες* και πράσο) είναι παραδοσιακό πιάτο της ελληνικής κουζίνας. Είναι «κλασικό φαγητό της ηπειρωτικής Ελλάδας», με βασικά συστατικά του το χοιρινό κρέας, το πράσο και το σέλινο. Σημαντικό και χαρακτηριστικό υλικό στη γεύση του φαγητού είναι η τριμμένη σελινόριζα, που αποτελεί τη βάση για την ιδιαίτερη, παχύρρευστη σάλτσα του.

Παραπομπές
----------

1. ↑  «Χοιρινό με σελινόριζες». *αθηνόραμα Umamami.gr*. Ανακτήθηκε στις 8 Οκτωβρίου 2018.
2. 1 2  Νίκη Τρέσσου και Ευδοκία Φυλακούρη (22 Φεβρ. 2017). «Χοιρινό πρασοσέλινο, αυγολέμονο». *Η Καθημερινή*.. Ανακτήθηκε στις 2018-10-08.
Το **Money** είναι ένα τραγούδι του αγγλικού συγκροτήματος Pink Floyd, που συμπεριλήφθηκε στον δίσκο τους *The Dark Side of the Moon*, το 1973. Το κομμάτι γράφτηκε από τον Ρότζερ Γουότερς. Το κομμάτι κυκλοφόρησε και ως single, και έγινε η πρώτη μεγάλη εισπρακτική επιτυχία των Pink Floyd στις ΗΠΑ, φτάνοντας το νούμερο 13 στα *Billboard Hot 100*. Το τραγούδι είναι γνωστό για τον πολύπλευρο ρυθμό του (7/4–4/4), αλλά και για το εφέ, που επαναλαμβάνεται και ηχεί σαν ήχος ταμιακής μηχανής, ενώ και η μπασογραμμή του Γουότερς, θεωρείται μια από τις πιο αξιομνημόνευτες, που έχουν ποτέ ηχογραφηθεί.

Σύνθεση
-------

Το κομμάτι έχει περιγραφεί ως Progressive, με επιρροές από μπλουζ και χαρντ ροκ. Ο ρυθμός του είναι 7/4, κάτι που επεσήμανε ο Νικ Μέισον το 2000, αφού πολλοί άλλοι μουσικοί είχαν υποθέσει ότι ο ρυθμός ήταν 7/8. Το κομμάτι ξεκινάει με την μπασογραμμή του Γουότερς, για να ακολουθήσει μια σειρά συγχορδιών βασισμένη στη Σι μινόρε κλίμακα. Έπειτα έχουμε ένα μπλουζ σόλο από σαξόφωνο, σε ρυθμό 4/4, για να ακολουθήσει το σόλο κιθάρας του Ντέιβιντ Γκίλμορ, βασισμένο στην σι μινόρε πεντατονική και μπλουζ κλίμακα.

Στίχοι
------

Οι στίχοι, γραμμένοι από τον Γουότερς, χλευάζουν την απληστία, το γεγονός πως τα λεφτά αλλάζουν τον άνθρωπο, και πως όσα λεφτά και να αποκτήσεις δεν θα είναι ποτέ αρκετά, πάντα θα θες περισσότερα. Στο τέλος όμως, ο πρωταγωνιστής αναθεωρεί τις απόψεις του, και τελικά καταλαβαίνει πως τα λεφτά είναι η αιτία της κακίας που υπάρχει στις μέρες μας.

Παραπομπές
----------

1. ↑  Adrian Ashton (2006), *The Bass Handbook*, Backbeat Books, ISBN 0-87930-872-9.

Εξωτερικοί σύνδεσμοι
--------------------

* AMG review
* "Money" Songfacts
Η **χολή** είναι ένα πηχτό καφεπράσινο μέχρι πρασινοκίτρινο βασικό διάλυμα που εκκρίνεται από τα κύτταρα του ήπατος, και μέσω του χοληφόρου πόρου μεταφέρεται στο δωδεκαδάκτυλο. Σε ορισμένα θηλαστικά όπως και στον άνθρωπο συγκεντρώνεται σε μικρή αποθήκη, στη χοληδόχο κύστη και από εκεί απεκκρίνεται στον εντερικό σωλήνα, μέσω του δικτύου των χοληφόρων.  
Η χολή παίζει σημαντικό ρόλο στην απορρόφηση και την πέψη του λίπους.

Σύνθεση της χολής
-----------------

Η χολή συμπεριφέρεται ως αλκαλικό στις αντιδράσεις και συντίθεται από διάφορες οργανικές ενώσεις και ανόργανα ιόντα, διαλυμένα σε νερό. Περιλαμβάνει χολικά οξέα, λεκιθίνη, χοληστερόλη, χολερυθρίνη και πρωτεΐνες.  
Οι χρωστικές ουσίες της χολής (χολερυθρίνη και χολοπρασίνη), προέρχονται από τη διάσπαση της αιμοσφαιρίνης (των ερυθρών αιμοσφαιρίων) και είναι αυτές που δίνουν στη χολή το χρώμα της και που με τη σειρά της επηρεάζει το χρώμα των κοπράνων.

Ροή της χολής
-------------

Η χολή ρέει στα χοληφόρα αγγεία, τα οποία σχηματίζουν το χοληφόρο δέντρο. Η απόδοση της χολής είναι αποτέλεσμα συνέργειας: 1) της ηπατικής έκκρισης, 2) της σύσπασης της χοληδόχου κύστης και 3) της χαλάρωσης του σφιγκτήρα του Oddi. Αυτές τις δράσεις αναλαμβάνει, σε ένα βαθμό, η χολοκυστοκινίνη (ή παγκρεατοζυμίνη), η οποία απελευθερώνεται μετά το γεύμα από εντερικά κύτταρα. 
Κύρια ουσία που παρακινεί το ήπαρ για έκκριση της χολής είναι η ορμόνη σεκρετίνη που παράγεται στα τοιχώματα του δωδεκαδακτύλου.

Βιβλιογραφία
------------

* Παπαδημητρίου, «Σύγχρονη γενική χειρουργική», εκδόσεις Μ. Παρισιάνου.

Εξωτερικοί σύνδεσμοι
--------------------

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **χολή**  |

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85014007
* GND: 4393841-3
* BNF: cb119761001 (data)
* NDL: 00572708
* NKC: ph487821
* BNE: XX534363

 |

 |
Η **Plinacro** είναι εταιρεία διαχείρισης του συστήματος μεταφοράς φυσικού αερίου στην Κροατία. Είναι κρατική εταιρεία.

Ιστορία
-------

Η Plinacro ιδρύθηκε την 1η Φεβρουαρίου 2001 ως θυγατρική της INA. Από το Μάρτιο του 2002 η Plinacro είναι πλήρως κρατική εταιρεία.

Λειτουργίες
-----------

Η Plinacro λειτουργεί δίκτυο 2.085 χιλιομέτρων αγωγών αερίου υψηλής πίεσης. Στις 3 Μαρτίου 2009 η Plinacro υπέγραψε συμφωνία με τη FGSZ Zrt, θυγατρική του Ομίλου MOL, για να οικοδομήσει μια διασύνδεση φυσικού αερίου μεταξύ της Κροατίας και της Ουγγαρίας (αγωγός Βάροσφολντ-Σλομπόντνιτσα) μήκος 294 χιλιομέτρων και χωρητικότητας 6.5 δισεκατομμυρίων κυβικών μέτρων, το οποίο επιτρέψει τις αμφίδρομες αποστολές αφού ο τερματικός σταθμός της Adria LNG βρίσκεται στο νησί Κρκ. Η Plinacro έχει προσκληθεί να συμμετάσχει στην κοινοπραξία του τερματικού σταθμού υγροποιημένου φυσικού αερίου Adria.

Η Plinacro συμμετέχει στο έργο της δημιουργίας του Νέου Ευρωπαϊκού Συστήματος Μεταφοράς, το οποίο έχει ως στόχο να ενώσει τα δίκτυα μεταφοράς φυσικού αερίου στην Κεντρική και Νότια Ανατολική Ευρώπη.

Τον Ιανουάριο του 2009 αποφασίστηκε ότι η Plinacro θα αγοράσει τις εγκαταστάσεις αποθήκευσης φυσικού αερίου στο Οκόλι από την INA ως αποτέλεσμα της εξαγοράς της INA από την MOL.

Παραπομπές
----------

1. ↑  
Zlata Zsolnay (2009-03-03). «Croatia, Hungary sign pipeline connection deal». Reuters.. Ανακτήθηκε στις 2009-04-04.
2. ↑  
Igor Ilic (2009-03-03). «Croatia, investors see no delay for LNG terminal». Reuters.. Ανακτήθηκε στις 2009-04-04.
3. ↑  
Igor Ilic (2009-01-20). «Russian gas cut may spur Croatia LNG project». Reuters.. Ανακτήθηκε στις 2009-04-04.
4. ↑  
Λάθος στην χρήση του Πρότυπο:cite press release: Η παράμετρος **title** είναι απαραίτητη
5. ↑  
Igor Ilic (2009-01-29). «Croatia, MOL to sign new deal on INA». Reuters.. Ανακτήθηκε στις 2009-04-04.
6. ↑  
«Plinacro Gas Storage Project». European Bank for Reconstruction and Development. 22 Ιουλίου 2010. Αρχειοθετήθηκε από το πρωτότυπο στις 4 Ιανουαρίου 2013. Ανακτήθηκε στις 17 Νοεμβρίου 2012.

Εξωτερικοί σύνδεσμοι
--------------------

* Επίσημος ιστότοπος
***Το Çalıkuşu*** είναι μια τουρκική τηλεοπτική σειρά του 2013, που παράγεται από την Tims Productions και μεταδόθηκε από τον Kanal D.  Πρωταγωνιστούν οι Τούρκοι ηθοποιοί Μπουράκ Οστσιβίτ και Fahriye Evcen και είναι μια προσαρμογή του ομώνυμου βιβλίου του Τούρκου συγγραφέα Reşat Nuri Güntekin, που δημοσιεύθηκε το 1922

Έχει πωληθεί σε διάφορες χώρες όπως το Ισραήλ, το Ιράν, η Σερβία, η Βουλγαρία, η Ρωσία, η Ουκρανία και το Καζακστάν .

Οικόπεδο
--------

Η Feride ( Fahriye Evcen ), ένα ορφανό κορίτσι που προστατεύεται από τους θείους της από πολύ νεαρή ηλικία, μεταξύ της αθωότητας και της χαράς της είναι ότι ο κόσμος δεν είναι πάντα τόσο αθώος όσο είνα,. ποτέ δεν φαντάζεται ότι θα καταλήξει να ερωτευτεί με το άτομο με το οποίο μοιράστηκε τις περιπέτειες της ως παιδί, τον ξάδελφό της Kamran Burak Özçivit ), έναν σεβαστό γιατρό της οικογένειας. Μια αθώα αγάπη αλλά ταυτόχρονα όμορφη.

Κατανομή
--------

* Burak Özçivit ως Kamran.
* Fahriye Evcen ως Feride.
* Mehmet Özgür ως Seyfettin.
* Elif İskender ως Besime.
* Ebru Helvacıoğlu ως Necmiye.
* Deniz Celiloğlu ως Selim.
* Ο Begüm Kütük Yaşaroğlu ως Neriman.
* Ο Güneş Hayat ως Gülmisal Kalfa.
* Hülya Gülşen ως Dilber Kalfa.
* Elif Sümbül Sert ως Nuriye.
* Alptekin Serdengeçti ως Levent.
* Aslı İçözü ως κα. Aleksi
* Ο Pınar Çağlar Gençtürk ως Münevver.

Διεθνής προβολή
---------------

| Χώρα | Κανάλι | Θέμα |
| --- | --- | --- |
| Βουλγαρία Βουλγαρία </img> | Οικογένεια Diema | 17 Δεκεμβρίου 2015 |
|  Σερβία</img> | Prva TV | 25 Ιανουαρίου 2016 |
|  Ουκρανία</img> | Канал Бігуді | 24 Οκτωβρίου 2016 |
| Ουζμπεκιστάν Ουζμπεκιστάν </img> | Milli TV | 18 Σεπτεμβρίου 2018 |

Βραβεία
-------

| Ετος | Βραβεία | Κατηγορία | Υποψήφια | Αποτέλεσμα |
| --- | --- | --- | --- | --- |
| 2014 | 12α YT Stars of the Year Awards | Ο πιο αγαπημένος τηλεοπτικός ηθοποιός | Burak Özçivit | Νικητής |
| 14ο Magazinci.com Internet Media (καλύτερο) | Καλύτερος ηθοποιός τηλεόρασης | Νικητής |
| Βραβεία 4ου Elle Style | Ηθοποιός Elle Style της Χρονιάς | Νικητής |
| Βραβεία για τα καλύτερα του Πανεπιστημίου Haliç το 2014 | καλύτερος ηθοποιός | Νικητής |

βιβλιογραφικές αναφορές
-----------------------

1. ↑  «Lovebird (Calikusu)». *turkishdrama.com* (στα Αγγλικά). Ανακτήθηκε στις 23 Νοεμβρίου 2017.